b"\n_START_ARTICLE_\nLeena Ukkonen\n_START_PARAGRAPH_\nLeena Ukkonen on Tampereen teknillisen opiston elektroniikan ja tietotekniikan laitoksen professori, joka on toiminut virassa vuodesta 2013 l\xc3\xa4htien. H\xc3\xa4n voitti Suomen liike- ja virkanaisten liiton Vuoden nainen -palkinnon vuonna 2014.\n_START_SECTION_\nUra\n_START_PARAGRAPH_\nUkkonen oli jo nuorena kiinnostunut matematiikasta ja luonnontieteist\xc3\xa4. Lukion j\xc3\xa4lkeen h\xc3\xa4n hakeutui opiskelemaan Tampereen teknilliseen yliopistoon, valmistuen diplomi-insin\xc3\xb6\xc3\xb6riksi. 26-vuotiaana Ukkonen v\xc3\xa4itteli tekniikan tohtoriksi TTY:st\xc3\xa4, saaden jo tutkijana toimiessaan merkitt\xc3\xa4vi\xc3\xa4 kansainv\xc3\xa4lisi\xc3\xa4 tunnustuksia alalla._NEWLINE_Ukkosen tiedeura k\xc3\xa4ynnistyi vuonna 2004 kun h\xc3\xa4n l\xc3\xa4hti Yhdysvaltoihin MIT-yliopistoon tutkijavaihtoon v\xc3\xa4it\xc3\xb6skirjatutkijana._NEWLINE_Vuonna 2013 Ukkonen sai vakituisen professuurin TTY:n elektroniikan ja tietotekniikan laitoksella. Ukkosen tutkimusryhm\xc3\xa4n tutkimuskohteena ovat radiotaajuiset tunnistustekniikat ja niiden hy\xc3\xb6dynt\xc3\xa4minen. Ukkonen on maininnut tutkimusryhm\xc3\xa4ns\xc3\xa4 lopullisen tavoitteen olevan palauttaa halvaantuneen henkil\xc3\xb6n liikuntakyky.\n_START_SECTION_\nTunnustukset\n_START_PARAGRAPH_\n2010 Young Research Scientist's Award - Nuoren tutkijan palkinto, Foundation for Technology Promotion._NEWLINE_2014 Vuoden nainen, Suomen liike- ja virkanaisten liitto."